wickkiey/tamil-wikipedia-chunked huggingface dataset:
# சாது மிரண்டால்

## தயாரிப்பு

நவம்பர் 13, 1958 சென்னையில் வங்கி அதிகாரியான சூர்யநாராயணா,அவரது நண்பர் நாராயண சுவாமி மற்றும் ஜோகிந்தர் ஆகியோரால் பணத்திற்காக கொலை செய்யப்பட்டர்.இந்த சம்பவம் " சூரியநாராயண கொலை வழக்கு" என்று கூறப்பட்டது.மேலும் பீம்சிங்கை திரைகதை எழுத தூண்டியது.இதனை அவர் வெங்கடேசுவர சினிடோன் என்ற நிறுவனத்தின் கீழ் தயாரித்தார்,இவரது உதவியாளர்களான திருமலை மற்றும் மகாலிங்கம் அகியோர் இந்த திரைப்படத்தை இயக்கினர்.வசனங்களை சோமநாதன் எழுதியுள்ளார்.படத்தின் இறுதி நீளம் 3,996 மீட்டர்.
# சாது மிரண்டால்

## ஒலிப்பதிவு

இந்த திரைப்படத்திற்கு டி.கே.ராமமூர்த்தி இசையமைத்தார். பாடல் வரிகளை ஆலங்குடி சோமு மற்றும் தஞ்சை வனன் எழுதியுள்ளார்.ராம முர்த்தி முன்னதாக ம.சு.விஸ்வநாதனுடன் இசையமைத்தார்.இது அவர் தனிச்சையாக இசையமைத்த முதல் திரைப்படமாகும்.
# சாது மிரண்டால்

## வெளியீடும் வரவேற்பும்

சாது மிராண்டல் 14 ஏப்ரல் 1966 இல் வெளியிடபட்டது. இந்த திரைப்படத்தை சன் பீம் நிறுவனம் விநியோகித்தது. இந்தத் திரைப்படம் விமர்சன ரீதியான பாராட்டையும் பெற்றது.
# சரஸ்வதி சபதம்

**சரஸ்வதி சபதம்** (*Saraswathi Sabatham*) 1966 ஆம் ஆண்டு செப்டம்பர் மாதம் 3 ஆம் தேதியன்று வெளிவந்த தமிழ்த் திரைப்படமாகும். ஏ. பி. நாகராஜன் இயக்கத்தில் வெளிவந்த இத்திரைப்படத்தில் சிவாஜி கணேசன், கே. ஆர். விஜயா மற்றும் பலரும் நடித்திருந்தனர்.
# சரஸ்வதி சபதம்

## நடிப்பு

### நடிகர்கள்

- சிவாஜி கணேசன்
- ஜெமினி கணேசன்
- சிவகுமார்
- ஹரனாத்
# சரஸ்வதி சபதம்

## பாடல்கள்

கே. வி. மகாதேவன் இசையமைத்த இத்திரைப்படத்தில் இடம்பெற்ற அனைத்து பாடல்களையும் கவிஞர் கண்ணதாசன் எழுதியிருந்தார்.  
| **எண்** | **பாடல்** | **பாடகர்கள்** | **பாடலாசிரியர்** | **நீளம் (நி:நொ)** |
| --- | --- | --- | --- | --- |
| 1 | அகரமுதல எழுத்தெல்லாம் | டி. எம். சௌந்தரராஜன் | கண்ணதாசன் | 03:10 |
| 2 | தெய்வம் இருப்பது எங்கே | டி. எம். சௌந்தரராஜன் | 03:32 |  |
| 3 | கல்வியா செல்வமா வீரமா | டி. எம். சௌந்தரராஜன் | 03:37 |  |
| 4 | கோமாதா எங்கள் குலமாதா | பி. சுசீலா | 07:42 |  |
| 5 | ராணி மகாராணி | டி. எம். சௌந்தரராஜன் | 03:12 |  |
| 6 | தாய் தந்த | பி. சுசீலா | 03:29 |  |
| 7 | உருவத்தைக் காட்டிடும் கண்ணாடி | பி. சுசீலா | 03:40 | } |
# செல்வம் (1966 திரைப்படம்)

**செல்வம்** 1966 ஆம் ஆண்டு வெளிவந்த தமிழ்த் திரைப்படமாகும். கே. எஸ். கோபாலகிருஷ்ணன் இயக்கத்தில் வெளிவந்த இத்திரைப்படத்தில் சிவாஜி கணேசன், கே. ஆர். விஜயா மற்றும் பலரும் நடித்திருந்தனர்.
# செல்வம் (1966 திரைப்படம்)

## கதைச்சுருக்கம்

கதைப்படி நாயகிக்கு மாங்கல்ய தோசம் உள்ளது. அவள் யாரைத் திருமணம் செய்துகொள்கிறாளோ அவன் ஓராண்டில் மரணமடைந்துவிடுவான் என்கிறார்கள் சோதிடர்கள். நாயகன் தன் மனதுக்கு உகந்த மாமன் பெண்ணைக் திருமணம் செய்ய விரும்புகிறான். அவளும் அவனுக்காகவே காத்திருக்கிறாள். இந்நிலையில் சோதிடத்தைப் புறந்தள்ளிவிட்டு நாயகியைக் கைபிடித்துவிடுகிறான் நாயகன்.
மாங்கல்ய தோஷத்தை மீறித் திருமணம் செய்ததால் ஒரு பரிகாரமாக ஓராண்டுக்கு கணவன் மனைவி என இருவரையும் பிரிந்திருக்கச் சொல்கிறார்கள் சோதிடர்கள். ஆனால், இருவரும் இளமை வேகத்தில் அதை மீறிவிடுகின்றனர். அதன்பிறகு என்ன ஆனது சோதிடம் பலித்ததா, இல்லையா என்பதையும், சோதிடம் தொடர்பான பல விமர்சனங்களுடன், சோதிடம் என்பதை மனிதர்கள் தங்கள் சுயலாபத்துக்கே பயன்படுத்திக்கொள்கிறார்கள் என்பதை அழுத்தமாகச் படத்தில் இயக்குநர் வலியுறுத்தியுள்ளார்.
# தாயின் மேல் ஆணை

**தாயின் மேல் ஆணை** 1966 ஆம் ஆண்டு வெளிவந்த தமிழ்த் திரைப்படமாகும். ஜி. ஆர். நாதன் இயக்கத்தில் வெளிவந்த இத்திரைப்படத்தில் ஆனந்தன், கே. ஆர். விஜயா மற்றும் பலர் நடித்திருந்தனர்.
# தாயின் மேல் ஆணை

## பாடல்கள்

இத்திரைப்படத்திற்கு டி. ஜி. லிங்கப்பா இசையமைத்திருந்தார். பாடல் வரிகளை கவிஞர்கள் மருதகாசியும் வாலியும் எழுதியிருந்தனர்.
# தேன் மழை

**தேன் மழை** என்பது 1966 ஆம் ஆண்டு வெளிவந்த இந்தியத் தமிழ் காதல். நகைச்சுவைத் திரைப்படமாகும். முக்தா சீனிவாசன் இயக்கத்தை வி. இராமசாமி தயாரித்தார். வெளிவந்த இத்திரைப்படத்தில் ஜெமினி கணேசன், கே. ஆர். விஜயா ஆகியோர் முதன்மை வேடங்களிலும் மேஜர் சுந்தரராஜன், நாகேஷ், சோ, சச்சு, மனோரமா ஆகியோர் துணை வேடங்களில் நடித்துள்ளனர். இப்படம் 23 செப்டம்பர் 1966 அன்று வெளியானது.
# தேன் மழை

## கதை

பாஸ்கர் (ஜெமினி கணேசன்) தூக்கத்தில் நடக்கும் நோய் கொண்டவர். சிதம்பரத்தை தூக்கத்தில் பாஸ்கர் கொன்றதாக நாகலிங்கம் (மேஜர் சுந்தரராஜன்) குற்றம் சாட்டுகிறார். மேலும் பலவகையிலும் அவரை மிரட்டிவருகிறார். நிர்மலா பாஸ்கரை காதலித்து ரகசிய திருமணம் செய்து கொள்கிறார். இறுதியாக, நாகலிங்கம் பாஸ்கர் பணக்கார பெண்ணான கிரிஜாவை திருமணம் செய்து கொள்ள வேண்டும் என்றும், பாஸ்கரின் குற்றத்திற்கு நாகலிங்கம் வைத்திருந்ததாகக் கூறப்படும் ஆதாரங்களை அழித்ததற்குப் பிரதிபலனாக வரதட்சணைப் பணத்தை தன்னிடம் கொடுக்க வேண்டும் என்றும் வற்புறுத்துகிறார். நிர்மலாவின் சகோதரர், வேணுவும் (நாகேஷ்), சிதம்பரத்தின் மகன் வாசுவும் (சோ), நாகலிங்கம்தான் சிதம்பரத்தைக் கொன்றவர் கொலையாளி என கண்டுபிடித்து பாஸ்கரை எப்படி காக்கிறார்கள் என்பதே கதை.
# தேன் மழை

## நடிகர்கள்

- பாஸ்கராக ஜெமினி கணேசன்
- நிர்மலாவாக கே. ஆர். விஜயா
- நாகலிங்கமாக மேஜர் சுந்தரராஜன்
- முத்துவாக வெண்ணிற ஆடை மூர்த்தி
- ராமாராவ்
- வேணுவாக நாகேஷ்
- சிதம்பரம்/வாசுவாக சோ
- அப்பாதுரையின் மனைவியாக டி. பி. முத்துலட்சுமி
- பாரதிமேனன்
- காந்திமதி
- இந்திராவாக மனோரமா
- கிரிஜாவாக சச்சு
- சுசீலா
- டி. எம். சௌந்தரராஜன்
- சரளா
- அப்பாதுரையாக என். இராமாராவ்
# தேன் மழை

## படக்குழு

- இசை - டி. கே. ராமமூர்த்தி
- ஒளிப்பதிவு - கர்ணன்
- ஒலிப்பதிவு - விஸ்வநாதன், கருணாகரன்
- கலை - அ. ராமசாமி
- படத்தொகுப்பு - அருணாசலம்
- ஸ்டில்ஸ் - ரங்கநாதன்
- ஒப்பனை - ரெங்கசாமி, ராமசாமி, சுந்தரம், பாண்டியன்
- உடை - குப்புசாமி,
- உடை உதவி - மச்சகலை
- சண்டைப் பயிற்சி - திருவாரூர் தாஸ்
- உதவி இயக்குனர்கள்- சி. என். முத்து, எம். ஆர். ராஜூ
- தயாரிப்பு நிர்வாகம் - சேதுமாதவன், குழந்தை வேலு
- தயாரிப்பு - வி. ராமசாமி
- இயக்கம் - முக்தா சீனிவாசன்
# தேன் மழை

## தயாரிப்பு

இத்திரைப்படம் சலனப்படங்களை அறிமுகக் குறிப்புகளைக் காட்டும்போது பயன்படுத்தப்பட்டிருந்தது.
# தேன் மழை

## பாடல்

இப்படத்திற்கு டி. கே. ராமமூர்த்தி இசையமைக்க, வாலி பாடல் வரிகளை எழுதினார்.
| பாடல் | பாடகர்(கள்) | நீளம் |  |
| --- | --- | --- | --- |
| "ஆரம்பமே இப்படித்தான் தெரிஞ்சுக்கோ" | பி. சுசீலா, சரளா | 03:24 |  |
| "நெஞ்சே நீயே" | பி. சுசீலா | 03:29 |  |
| "கல்யாண சந்தையிலே காதல் விலை போகுமா" | பி. சுசீலா | 03:05 |  |
| "விழியல் காதல் கடிதம்" | பி. சுசீலா, டி. எம். சௌந்தரராஜன் | 03:19 |  |
| "என்னடி செல்லக்கண்ணே எண்ணம் எங்கோ போகுதே" | சரளா | 03:11 | } |
# தேன் மழை

## வரவேற்பு

கல்கி ஒரு கலவையான விமர்சனத்தை அளித்தது, சில நடிகர்களின் நடிப்பைப் பாராட்டியது, ஆனால் இசையை விமர்சித்தது, மேலும் படம் ஒட்டுமொத்தமாக திருப்திகரமாக இல்லை என்று கூறியது.
# வல்லவன் ஒருவன்

**வல்லவன் ஒருவன்** (Vallavan Oruvan) 1966 ஆம் ஆண்டு நவம்பர் மாதம் 11 ஆம் தேதியன்று வெளிவந்த தமிழ்த் திரைப்படமாகும்.
ஆர். சுந்தரம் இயக்கத்தில் வெளிவந்த இத்திரைப்படத்தில் ஜெய்சங்கர், எல். விஜயலட்சுமி மற்றும் பலர் நடித்திருந்தனர். 1964 இல் பிரான்சிய மொழி திரைப்படமான *சேடோ ஆப் ஈவில்* என்னும் திரைப்படத்தைத் தழுவி இப்படம் அமைந்துள்ளது.
# வல்லவன் ஒருவன்

## கதைச் சுருக்கம்

ஒரு ஆபத்தான கும்பல் ஆயுதங்கள் மற்றும் வெடிகுண்டுகளை தயாரிக்கின்றது. அவற்றை கொள்ளையடிக்க, இரயில் வண்டியைத் தண்டவாளத்தை விட்டு விலகச் செய்ய, சட்டம் மற்றும் ஒழுங்கை சிதைக்க பயன்படுத்துகின்றது. அவர்கள் சென்னை நகரில் உள்ள ஒரு தீப்பெட்டி தொழிற்சாலையில் இருந்து கந்தகத்தைப் பயன்படுத்தி வெடிகுண்டுகளை உருவாக்குகின்றனர். இந்த வழக்குகளை விசாரிக்க மத்திய குற்றவியல் துறை அதிகாரி ஒருவர் சென்னைக்கு அனுப்பப்படுகிறார். அங்கு அவர் பல தடயங்களைக் கண்டுபிடித்து, அந்த தொழற்சாலைக்கு செல்லும் பொழுது அங்கு கொல்லப்படுகிறார். அவரது கொலை விசாரணைக்கு, மற்றொரு குற்றப் புலனாய்வு அதிகாரியான சங்கர், மும்பை நகரின் காவல்துறைத் துணைத்தலைவர் மூலம் நியமிக்கப்படுகிறார். சங்கர் சென்னைக்கு வந்ததும், அவரது எதிரிகள் அவரை பின்தொடர்கின்றனர். சென்னை அலுவலகத்தில் குமார் அவருக்கு விசாரணைகளில் உதவுகிறார்.  
சங்கர் பல சவால்கள் மற்றும் ஆபத்துகளை எதிர்கொள்கிறார். அவரைக் கொல்ல பல முயற்சிகள் மேற்கொள்ளப்படுகின்றன. அவர் மருத்துவராகிய சர்குணத்தின் சகோதரி தாராவை காதலிக்கிறார். சங்கரின் சென்னை அலுவலகத்தின் தலைவர், தீப்பெட்டித் தொழிற்சாலைக்கு ஒதுக்கப்பட்ட கந்தகம், வெடிகுண்டுகள் மற்றும் ஆயுதங்களை தயாரிக்க மற்றொரு இடத்திற்கு மாற்றப்படுவதாக முக்கியமான தகவல்களை கண்டுபிடிக்கிறார். ஆனால் அவர் முழுமையான தகவல்களை அறிவிக்கும் முன்னர், அவர் கொல்லப்படுகிறார். சங்கரின் தனிப்பட்ட உதவியாளர்கள் சுசி மற்றும் இரஜினி, கும்பலின் ஒரு பகுதியாக இருக்கிறார்கள் மற்றும் விசாரணைகள் பற்றிய தகவல்களை கும்பலுக்கு அனுப்புவதில் முக்கியப் பங்கு வகிக்கிறார்கள். அவர்கள் தனித்தனியாக சங்கரை கவர முயற்சித்து அடைகிறார்கள்.  
சர்குணம் தாராவிடம் சங்கரின் வாழ்க்கை ஆபத்தில் உள்ளதால், அவரை சென்னையிலிருந்து வெளியே அனுப்ப பரிந்துரைக்கிறார். அவர் சங்கருக்கு மருந்து தருகிறார். மருந்தை குடித்ததால் மயக்கமடைந்தது போல் நடிக்கிறார் சங்கர். அவரை சில ஆட்கள் கடத்திச் சென்று அவரிடம் தகவல்களைப் பெற முயற்சி செய்கின்றனர். ஆனால் சங்கர் எழுந்து அவர்களை அடித்து, வெடிமருந்து தயாரிப்பது மற்றும் தொழிற்சாலையின் இடம் முதலிய தகவல்களைப் பெறுகிறார்.  
தாரா, குமாரும் குமாரின் காதலியான அம்முக்குட்டி ஆகியவர்களின் உதவியுடன், சங்கர் தீப்பெட்டி தொழிற்சாலைக்குச் சென்று, வெடிகுண்டுகள் தயாரிக்கும் பணிக்கு கந்தகத்தை எடுத்துச் செல்லும் சரக்குந்தை பின்தொடர்கிறார். அங்கு இந்த கும்பல்களின் தலைவன் சர்குணம் என்று தெரிகிறது. பின்னர் நிகழும் சண்டையில், சர்குணம் கொல்லப்படுகிறார், தொழிற்சாலை பற்றி எரிகிறது. ஆனால் சங்கர், தாரா, குமாரும் அம்முக்குட்டியும் பாதுகாப்பாக வெளியேறுகிறார்கள்.
# வல்லவன் ஒருவன்

## கதாபாத்திரங்கள்

;ஆண் கதாபாத்திரங்கள்
- குற்றப் புலனாய்வு அதிகாரி சங்கராக ஜெய்சங்கர்
- குமார் ஆக தேங்காய் சீனிவாசன் *பளிங்கினால் ஒரு மாளிகை* பாடல் ஆங்கல இசையமைப்பாளரான *ஆர்டி சா* வின் *பிரேனெசி* என்னும் பாடலைத் தழுவி இசையமைக்கப்பட்டிருந்தது.
# யாருக்காக அழுதான்

**யாருக்காக அழுதான்** (*Yaarukkaga Azhudhaan*) 1966 ஆம் ஆண்டு சூலை மாதம் 22 ஆம் தேதியன்று வெளிவந்த தமிழ்த் திரைப்படமாகும். ஜெயகாந்தன் திரைக்கதை, இயக்கத்தில் வெளிவந்த இத்திரைப்படத்தில் நாகேஷ், கே. ஆர். விஜயா மற்றும் பலரும் நடித்திருந்தனர். இப்படத்திற்கு எஸ். வி. இரமணன் இசை அமைத்துள்ளார்.
# ஆலயம் (திரைப்படம்)

**ஆலயம்** 1967 ஆம் ஆண்டு வெளிவந்த தமிழ்த் திரைப்படமாகும். "திருமலை மகாலிங்கம்" இயக்கத்தில் வெளிவந்த இத்திரைப்படத்தில் மேஜர் சுந்தரராஜன், வசந்தா, நாகேஷ் மற்றும் பலர் நடித்திருந்தனர்.
# ஆலயம் (திரைப்படம்)

## விருதுகள்

- சிறந்த தமிழ்த் திரைப்படத்துக்கான தேசிய விருது (1967)
- சிறந்த திரைப்படத்துக்கான தமிழக அரசின் திரைப்பட விருது (1967) - இரண்டாவது இடம்
# அரச கட்டளை

**அரச கட்டளை** (*Arasa Kattalai*) என்பது 1967 ஆம் ஆண்டு வெளிவந்த இந்தியத் தமிழ் வரலாற்றுத் திரைப்படமாகும். இதை எம். ஜி. சக்ரபாணி இயக்கினார். இத்திரைப்படத்தில் எம். ஜி. ஆர், சரோஜாதேவி ஆகியோர் முதன்மை வேடங்களிலும் ஜெயலலிதா, எம். என். நம்பியார், எஸ். ஏ. அசோகன் ஆகியோர் துணை வேடங்களில் நடித்தனர். இது 1967 மே 19 அன்று வெளியானது.
# அரச கட்டளை

## கதை

குமரி நாட்டு மன்னர் (பி. எஸ். வீரப்பா) நாட்டில் நடப்பது எதுவும் தெரியாமல் இருக்கிறார். அமைச்சர் (ஆர். எஸ் மனோகர்) மக்கள் மீது அதிக வரி விதித்து கொடுமைப் படுத்துகிறார். இதனால் மக்களிடையே ஒரு புரட்சிக் குழு உருவாகிறது. அந்தக் குழுவில் உள்ள விஜயன் (எத்.ஜி.ஆர்) ஒரு கட்டத்தில் மன்னரைச் சந்தித்து மக்களின் அவல நிலையைக் கூறுகிறான். இதனைக் கேட்டு அதிர்ச்சியடைந்த மன்னர் *மக்களின் மனதறிந்த நீரே இனி மன்னன். இது அரசகட்டளை* என்று கூறிவிட்டு தற்கொலை செய்துகொகிறார். பிறகு அமைச்சர் மேற்கொள்ளும் சூழ்ச்சிகளை விஜயன் எவ்வாறு முறியடிக்கிறான் என்பதே கதை.
# அரச கட்டளை

## தயாரிப்பு

இந்தப் படத்துக்கு முதலில் பவானி என்று பெயர் வைத்தனர். ஏ. கே. வேலன் எழுதிய கதையை மஸ்தான் இயக்கவிருந்தார். எம். ஜி. இராமச்சந்திரனின் அண்ணன் சக்ரபாணி இந்தப் படத்தைத் தயாரிப்பதாக இருந்தார். சில முன்னேற்றங்களுக்குப் பிறகு அது கைவிடப்பட்டது. பின்னர் சக்ரபாணி இந்தப் படத்தை அரச கட்டளை என்ற பெயரில் உயிர்ப்பித்தார். இராமச்சந்திரன் மீண்டும் நடிக்கத் தொடங்கினார். எம்.ஜி.ஆர். பிக்சர்ஸ் கதை இலாகாவினர் எழுதிய கதைக்கு சொர்ணம் உரையாடல் எழுதினார். சக்ரபாணி இயக்கியது மட்டுமல்லாமல், படத்தில் ஒரு சிறப்புத் தோற்றத்திலும் நடித்தார். இந்தப் படத்தின் மூலம் ஜெயலலிதா "கவர்ச்சி கன்னி" என்ற பட்டத்தைப் பெற்றார்.
# அரச கட்டளை

## பாடல்கள்

இப்படத்திற்கு கே. வி. மகாதேவன் இசையமைத்தார். "ஆடி வா", "வேட்டையாடு விளையாடு" ஆகிய பாடல்கள் மிகவும் பிரபலமடைந்தன.
# அரச கட்டளை

## வெளியீடும் வரவேற்பும்

அரச கட்டளை 1967 மே 19 அன்று வெளியானது. இந்தப் படம் திரையரங்குகளில் 10 வாரங்கள் ஓடியது, வணிக ரீதியாக வெற்றிபெறவில்லை.
# அரச கட்டளை

## பரவலர் பண்பாட்டில்

இப்படத்தில் இடம்பெற்ற "வேட்டையாடு விளையாடு" பாடலில் பிரபலத்தால் கௌதம் வாசுதேவ் மேனன் 2006 ஆண்டு இயக்கிய படத்திற்கு அதே பெயரில் தலைப்பு வைக்க காரணமாயிற்று.
# அதே கண்கள்

**அதே கண்கள்** 1967 ஆம் ஆண்டு வெளிவந்த தமிழ்த் திரைப்படமாகும். ஏ. சி. திருலோகச்சந்தர் இயக்கத்தில் வெளிவந்த இத்திரைப்படத்தில் ரவிச்சந்திரன், காஞ்சனா மற்றும் பலரும் நடித்திருந்தனர்.  
- Athey Kangal 1967, ராண்டார் கை, தி இந்து, சூன் 27, 2015
# பக்த பிரகலாதா

**பக்த பிரகலாதா**1967 ஆம் ஆண்டு வெளிவந்த தமிழ்த் திரைப்படமாகும். சி. எச். நாராயணமூர்த்தி இயக்கத்தில் வெளிவந்த இத்திரைப்படத்தில் எஸ். வி. ரங்கராவ், அஞ்சலி தேவி மற்றும் பலர் நடித்திருந்தனர்.  
இத்திரைப்படத்தில் பிரபல கருநாடக இசைப் பாடகர் எம். பாலமுரளி கிருஷ்ணா நாரதர் வேடத்தில் நடித்துள்ளார்.  
இப்படம், இதே பெயரில் 1967 ஆம் ஆண்டில் தெலுங்கில் வெளியான மூலத் திரைப்படத்தின் மொழிமாற்றுத் திரைப்படமாகும்.
# பாமா விஜயம் (1967 திரைப்படம்)

**பாமா விஜயம்** 1967 ஆம் ஆண்டு வெளிவந்த தமிழ்த் திரைப்படமாகும்.கே. பாலச்சந்தர் இயக்கத்தில் வெளிவந்த இத்திரைப்படத்தில் நாகேஷ், முத்துராமன் மற்றும் பலரும் நடித்திருந்தனர். எம்.எசு. விசுவநாதன் இசையில் கண்ணதாசன் பாடல்களை எழுதினார்.
# பாமா விஜயம் (1967 திரைப்படம்)

## விருதுகள்

- 1967 ஆம் ஆண்டிற்கான சிறந்த திரைப்படத்துக்கான தமிழக அரசின் திரைப்பட விருது - மூன்றாவது இடம்
# பவானி (திரைப்படம்)

**பவானி** 1967 ஆம் ஆண்டு வெளிவந்த தமிழ்த் திரைப்படமாகும். டி. ஆர். ராமண்ணா இயக்கத்தில் வெளிவந்த இத்திரைப்படத்தில் ஜெய்சங்கர், எஸ். ஏ. அசோகன், விஜயகுமாரி, எல். விஜயலட்சுமி, வாணிஸ்ரீ. மற்றும் பலர் நடித்திருந்தனர்.
# பவானி (திரைப்படம்)

## பாடல்கள்

இத்திரைப்படத்திற்கு எம். எஸ். விஸ்வநாதன் இசையமைத்திருந்தார். பாடல் வரிகளை கவிஞர் கண்ணதாசன் எழுதியிருந்தார்.
# எதிரிகள் ஜாக்கிரதை

**எதிரிகள் ஜாக்கிரதை** (*Ethirigal Jakkirathai*) 1967 ஆம் ஆண்டு ஆகத்து மாதம் 11 ஆம் தேதியன்று வெளிவந்த தமிழ்த் திரைப்படமாகும். ஆர். சுந்தரம் இயக்கத்தில் வெளிவந்த இத்திரைப்படத்தில் ஆர். எஸ். மனோகர், எல். விஜயலட்சுமி மற்றும் பலர் நடித்திருந்தனர்.  
இசையமைப்பாளர் வேதாவின் இசையில் கவிஞர் கண்ணதாசன் பாடல்களை எழுதினார்.
# 67-ல் என். எஸ். கிருஷ்ணன்

**67 இல் என். எஸ். கிருஷ்ணன்** 1967 ஆம் ஆண்டு வெளிவந்த தமிழ்த் திரைப்படமாகும். டி. ஏ. துரைராஜன் தயாரிப்பில் வெளிவந்த இத்திரைப்படத்தில் என். எஸ். கிருஷ்ணன், டி. ஏ. மதுரம், புளிமூட்டை ராமசாமி ஐயர், லலிதா மற்றும் பலர் நடித்த காட்சிகள் இடம்பெற்றுள்ளன. இப்படத்திற்கு ஏ. கே. சி. நடராஜன் இசையமைத்தார். இது என். எஸ். கிருஷ்ணனில் சிறப்பைக் கூறுவதாக, அவர் நடித்த படங்களின் காட்சிகள், பாடல்கள் ஆகியவற்றின் ஒரு தொகுப்பாக அமைந்துள்ளது.
# இரு மலர்கள்

**இரு மலர்கள்** 1967 ஆம் ஆண்டு வெளிவந்த தமிழ்த் திரைப்படமாகும். ஏ. சி. திருலோகச்சந்தர் இயக்கத்தில் வெளிவந்த இத்திரைப்படத்தில் சிவாஜி கணேசன், பத்மினி, கே. ஆர். விஜயா மற்றும் பலர் நடித்திருந்தனர்.  
- Sivaji Ganesan (2007). Autobiography of an Actor. Sivaji Prabhu Charities Trust. p.&nbsp;242.
# கண் கண்ட தெய்வம்

**கண் கண்ட தெய்வம்** (*Kan Kanda Deivam*) 1967 ஆம் ஆண்டு வெளிவந்த இந்தியத் தமிழ் நாடகத் திரைப்படமாகும். கே. எஸ். கோபாலகிருஷ்ணன் இயக்கத்தில் வெளிவந்த இத்திரைப்படத்தில் எஸ். வி. சுப்பைய்யா, பத்மினி, நாகேஷ் உட்பட பலர் நடித்திருந்தனர். இத்திரைப்படம் 15 செப்டம்பர் 1967 இல் வெளியிடப்பட்டு வணிக ரீதியாக வெற்றி பெற்றது. இப்படம் தெலுங்கில் *பாந்தவியாலு* (1968) என்ற பெயரில் மறு ஆக்கம் செய்யப்பட்டது.
# கண் கண்ட தெய்வம்

## தயாரிப்பு

கமல் பிரதர்ஸ் தயாரிப்பில் கே.எஸ்.கோபாலகிருஷ்ணன் இயக்கிய இப்படத்தின் ஒளிப்பதிவாளராக ஆர்.சம்பத்தும், படத்தொகுப்பாளராக ஆர்.தேவன் இருந்தனர். படத்தின் சில பாடல் காட்சிகள் விவசாயப் பின்னணியில் படமாக்கப்பட்டது. படத்தின் நீளம் 4845 மீட்டர் இருந்தது.
# கண் கண்ட தெய்வம்

## இசையமைப்பு

உடுமலை நாராயண கவி மற்றும் வாலியின் வரிகளுக்கு கே. வி. மகாதேவன் இசையமைத்திருந்தார்.
# காவல்காரன் (திரைப்படம்)

**காவல்காரன்** 1967 ஆம் ஆண்டு வெளிவந்த தமிழ்த் திரைப்படமாகும். பி. நீலகண்டன் இயக்கத்தில் வெளிவந்த இத்திரைப்படத்தில் எம். ஜி. ஆர், ஜெயலலிதா, சிவகுமார், எம். என். நம்பியார், அசோகன், மனோகர், வி. கே. ராமசாமி, நாகேஷ், பண்டரிபாய், மனோரமா, புஷ்பமாலா மற்றும் பலரும் நடித்திருந்தனர். காவல்காரன் படம் 1966 இன் பிற்பகுதியில் பூசை போடப்பட்டு படப்பிடிப்பு தொடங்கி, படப்பிடிப்பு நடந்து கொண்டிருந்த நிலையில், 1967 சனவரி 12 ஆம் தேதி எம்.ஜி.ஆரை எம்.ஆர். ராதா துப்பாக்கியால் சுட்டுவிட்டுவிட்ட நிகழ்வு நேர்ந்தது. இந்நிகழ்வுக்கு முன்பே பெரும்பாலும் படப்பிடிப்பு முடிக்கப்பட்ட தாய்க்குத் தலைமகன், அரச கட்டளை ஆகிய படங்கள் தொடர்ந்த வெளியாயின. 1967 செப்டம்பர் மாதம் 7 ஆம் தேதி காவல்காரன் வெளிவந்தது. இந்தப் படத்தின் 95 சதவீதக் காட்சிகள் துப்பாக்கிச் சூடு சம்பவத்துக்குப் பிறகு எடுக்கப்பட்டன. எம்.ஜி.ஆர். பேசும் காட்சிகளில் அவரது வழக்கமான குரல் உடைந்துபோய், சற்று வார்த்தைகள் தெளிவில்லாமல் ஒலித்தது.
# காவல்காரன் (திரைப்படம்)

## கதை

ஒரு பெரிய பங்களா வீட்டில் நடக்கும் குற்றச்செயல்களைக் கண்டுபிடிக்க வரும் ஒரு காவல் அதிகாரி கொல்லப்படுகிறார். அந்த பங்களாவில் நடக்கும் அக்கிரமங்களைக் கண்டுபிடித்து குற்றவாளிகளைச் சட்டத்தின் முன் நிறுத்துகிறார் கதாநாயகன் மணி (எம்.ஜி.ஆர்). கதாநாயகனின் தம்பியாக சிவகுமார் நடித்துள்ளார். நம்பியாரிடம் கார் டிரைவராக வேலைக்குச் சேரும் மணி, நம்பியாரின் மகளான சுசீலாவுடன் (ஜெயலலிதா) காதல் வசப்படுகிறார்.  
தந்தையின் எதிர்ப்பை மீறி சுசீல் காதலனைக் கரம்பிடிக்கிறார். தன்னை அழிக்க முயலும் எதிரிகளின் திட்டங்களைத் முறியடித்து குற்றவாளிகளைச் சிறைக்கு அனுப்புகிறார் எம்.ஜி.ஆர். நம்பியாரிடம் டிரைவராக வேலைக்குச் சேர்ந்த மணி ஒரு துப்பறியும் போலீஸ் அதிகாரி என்று கடைசியில் தெரிகிறது.
# காவல்காரன் (திரைப்படம்)

## பாடல்

இப்படத்திற்கு ம. சு. விசுவநாதன் இசையமைத்தார்.
# காவல்காரன் (திரைப்படம்)

## வசூல்

படம் பார்த்த அவரது தீவிர ரசிகர்கள் மாறிப்போன அவரது குரலைக் கேட்டு கண்ணீர் சிந்தி அழுதனர். அவரது மாறிப்போன குரலே படத்துக்குப் பெரிய விளம்பரமாகி, படம் மிகப் பெரிய வெற்றிபெற்றது. சென்னையில் குளோப், அகஸ்தியா, மேகலா ஆகிய திரையரங்குகள் மற்றும் மதுரை, திருச்சி, சேலம் நகரங்களில் 100 நாட்களை கடந்தும், இலங்கை யாழ்ப்பாணத்தில் 160 நாட்களைக் கடந்தும் ஓடி மிகப்பெரிய வெற்றி பெற்றது.
# காவல்காரன் (திரைப்படம்)

## விருதுகள்

- 1967 ஆம் ஆண்டின் சிறந்த திரைப்படத்துக்கான தமிழக அரசின் திரைப்பட விருதைப் பெற்றது.
# மாடிவீட்டு மாப்பிள்ளை

**மாடி வீட்டு மாப்பிள்ளை** (*Maadi Veettu Mappilai*) என்பது எஸ். கே. ஏ. சாரி இயக்கத்தில் 1967 ஆம் ஆண்டு சூன் மாதம் 23 ஆம் தேதியன்று வெளிவந்த தமிழ் நகைச்சுவைத் திரைப்படமாகும். இது *இல்லரிக்கம்* (1959) என்ற தெலுங்குத் திரைப்படத்தின் மறுஆக்கமாகும். இத்திரைப்படத்தில் ரவிச்சந்திரன், ஜெயலலிதா ஆகியோர் முதன்மை வேடங்களில் நடித்துள்ளனர். மேலும் இதில் நாகேஷ், ரமா பிரபா, வி. கே. ராமசாமி, பாலாஜி, மேஜர் சுந்தர்ராஜன், டி. எஸ். முத்தையா, உதய சந்திரிகா, பி. கே. சரஸ்வதி ஆகியோர் துணை வேடங்களில் நடித்துள்ளனர். இப்படம் 1967 சூன் 23 அன்று வெளியானது.
# மாடிவீட்டு மாப்பிள்ளை

## கதை

சோமு தனது தாய் மாமன் தர்மலிங்கத்தின் உதவியுடன் படித்துவருகிறார். அவர் பணக்காரராண சிவஞானத்தின் மகளான மீனாவை காதலிக்கிறார். இந்தக் காதல் மீனாவின் தாய்க்குப் பிடிக்கவில்லை என்றாலும் சிவஞானத்தின் சம்மதத்துடன் சோமுவும், மீனாவும் திருமணம் செய்துகொள்கின்றனர். சோமு வீட்டோடு மாப்பிள்ளையாக இருக்கிறார். மாப்பிளையை பிடிக்காத சிவஞானத்தின் மனைவி, மருமகனை அவமதிக்கிறார். இதற்கிடையில் அவரின் உறவினரின் மகனான பாலு சிவஞானத்தின் சொத்துக்களை அபகரிக்க திடமிடுகிறான். பாலு ஏற்கனவே சீதாவை ரகசியமாக மணந்துள்ளான். மேடையில் நிகழ்ச்சி நடத்திக் கொண்டிருக்கும் போது, சோமு தான் இறந்துவிட்டதாகக் கருதிய தன் தங்கை சீதாவைக் காண்கிறார். அவர்கள் உடன்பிறந்தவர்கள் என்று தெரியாமல், மீனா சோமுவை சந்தேகிக்கிறாள். பாலுவும் அவரது தந்தையும் சோமுவுக்கும் மீனாவுக்கும் இடையில் சிக்கல்களை உருவாக்குகின்றனர். இதனால் சோமுவும், மீனாவும் பிரிகின்றனர். சோமு எவ்வாறு அனைத்து சிக்கல்களையும் தீர்த்து குடும்பத்தை மீண்டும் ஒன்றிணைக்கிறார் என்பதே கதையாகும்.
# மாடிவீட்டு மாப்பிள்ளை

## நடிகர்கள்

- ரவிச்சந்திரன் சோமுவாக படத்தை ஸ்ரீ விநாயகா மூவீஸ் விநியோகித்தது. படத்தில் பல்வேறு குறைபாடுகள் இருந்தபோதிலும் அதன் நகைச்சுவை அவற்றை மறைத்துவிட்டதாக கல்கி குறிப்பிட்டது.
# மகராசி

**மகராசி** (*Magaraasi*) 1967 ஆம் ஆண்டு சனவரி மாதம் 14 ஆம் தேதியன்று வெளிவந்த தமிழ்த் திரைப்படமாகும். எம். ஏ. திருமுகம் இயக்கத்தில் வெளிவந்த இத்திரைப்படத்தில் ரவிச்சந்திரன், ஜெயலலிதா மற்றும் பலர் நடித்திருந்தனர்.  
சங்கர் கணேசு இந்த படத்தில் இசையமைப்பாளராக அறிமுகமானார்.
# முகூர்த்த நாள் (திரைப்படம்)

**முகூர்த்த நாள்** (*Muhurtha Naal*) 1967 ஆம் ஆண்டு செப்டம்பர் மாதம் 29 ஆம் தேதி வெளிவந்த தமிழ்த் திரைப்படமாகும். பாலமுருகன் எழுதி பி. மாதவன் இயக்கத்தில் வெளிவந்த இத்திரைப்படத்தில் ஜெய்சங்கர், கே. ஆர். விஜயா மற்றும் பலர் நடித்திருந்தனர்.  
கே.வி. மகாதேவன் படத்திற்கு இசையமைத்திருந்தார்.
# நான் (1967 திரைப்படம்)

**நான்** 1967 ஆம் ஆண்டு வெளிவந்த தமிழ்த் திரைப்படமாகும். டி. என். பாலு எழுதி டி. ஆர். ராமண்ணா இயக்கத்தில் வெளிவந்த இத்திரைப்படத்தில் ரவிச்சந்திரன், ஜெயலலிதா மற்றும் பலரும் நடித்திருந்தனர். இது ஒரு ராஜா தன் தொலைந்து போன மகனைக் கண்டுபிடிக்கும் முயற்சியில் தோல்வியுற்று இறக்கிறார். பின்னர் ராஜாவின் மகன் தான் தான் என்று அதன் வழியாக சொத்துக்களுக்கு உரிமை கோரி மூன்று நபர்கள் வருவதை மையமாகக் கொண்டுள்ளது. இப்படம் 1 நவம்பர் 1967 அன்று வெளியாகி, 175 நாட்களுக்கு மேல் திரையரங்குகளில் ஓடியது. இது தெலுங்கில் நேனண்டே நேனே (1968) என்றும் இந்தியில் வாரிஸ் (1969) என்றும் மறு ஆக்கம் செய்யப்பட்டது.
# நான் (1967 திரைப்படம்)

## கதை

ஒரு ராஜாவின் மகன் தன் தந்தையின் எதிரியிடம் இருந்து தப்பிக்க முயற்சிக்கும் போது இளம் வயதிலேயே தொலைந்து போகிறார். அவரது தந்தை பல ஆண்டுகள் தன் மகனைத் தேடி கிடைக்காத சோகத்தில் இறந்துவிடுகிறார். பல ஆண்டுகளுக்குப் பிறகு, மூன்று பேர் இளவரசன் என்று கூறி அரண்மனைக்கு வந்து அனைத்து சொத்துக்களுக்கும் தானே வாரீசு என்று உரிமை கோருகின்றனர். மூவரும் தொலைந்த இளவரசனின் அடையாளங்களைக் கொண்டுள்ளனர் மேலும் குடும்ப வரலாறு தொடர்பான அனைத்து கேள்விகளுக்கும் பதிலளிக்கின்றனர். அரண்மனை நிர்வாகம் உண்மையான வாரிசைக் கண்டுபிக்கும் வரை மூன்று பேரையும் தங்க வைக்கிறது.  
அந்த மூவரில் யாரும் உண்மையான வாரிசு இல்லை என்பதும், உண்மையான இளவரசனாக வேரொருவர் இருப்பது தெரியவரும்போது கதை திருப்பத்தை சந்திக்கிறது. ஆனால் அவருடைய இருப்பிடம் தெரியவில்லை. உண்மையான இளவரசனை அடைவதற்கான ஒரே வழி, அவர் இருக்கும் இடத்தை அறிந்த இந்த மூன்று பேர்தான்.
# நான் (1967 திரைப்படம்)

## நடிகர்கள்

- சேகர்/சின்னராஜாவாக ரவிச்சந்திரன்
- கீதாவாக ஜெயலலிதா
- குமார்/சின்னராஜாவாக முத்துராமன்
- பரிமளமாக விஜயஸ்ரீ
- கமலாட்சியாக ஸ்ரீரஞ்சனி
- சிங்காரமாக மனோகர்
- லாலாக அசோகன்
- சுந்தரமாக நாகேஷ்
- மோகினியாக மனோரமா
- சுந்தரலிங்கமாக சுருளி ராஜன்
- உத்தண்டராமனாக என்னத்த கண்ணையா
- வேலு/வேல்சாக சாமிக்கண்ணு
- இராஜம்மமாவாக முத்துலட்சுமி
- அம்மு/பேபியாக பேபி பத்மினி
- சீலாவாக பி. வி. இராதா
- போராவாக மாதவி
# நான் (1967 திரைப்படம்)

## தயாரிப்பு

நான் ஈஸ்ட்மேன்கலரில் வண்ணப்படமாக எடுக்கபட்டது. நாகேஷ் தனது கதாபாத்திரத்தில் நடித்த போது, புதிய மூக்குக் கண்ணாடியை அதன் விலை வில்லையை அகற்றாமல் அணிந்திருந்தார்; ராமண்ணா அதை அகற்ற விரும்பினாலும், நகைச்சுவைக்காக விலை வில்லையுடனே நடிக்க நாகேஷ் முடிவு செய்தார். படத்தில் இடம்பெற்ற "வந்தால் என்னோடு இங்கே வா தென்றலே" பாடல் அந்தக் காலகட்டத்தில் பிரபலமாக இருந்த *கம் செப்டம்பர்* (1961) படத்தின் இசை மெட்டில் உருவானது.  
| "இராஜா கண்ணு போகாதடி, நீ போனா நெஞ்சுக்கு ஆகாதடி" | டி. எம். சௌந்தரராஜன் | வாலி | 4:28 |  |
| --- | --- | --- | --- | --- |
| "அதே முகம் அதே குணம்" | டி. எம். சௌந்தரராஜன், பி. சுசீலா | 3:32 |  |  |
| "நான் ஆணையிட்டால்" | டி. எம். சௌந்தரராஜன், எல். ஆர். ஈசுவரி | (கலவைப் பாடல்) | 3:05 |  |
| "போதுமோ இந்த இடம்" | டி. எம். சௌந்தரராஜன், பி. சுசீலா | கண்ணதாசன் | 3:12 |  |
| "அம்மனோ சாமியோ அத்தையோ மாமியோ" | சீர்காழி கோவிந்தராஜன், எல். ஆர். ஈசுவரி | 5:35 |  |  |
| "வந்தாள் என்னோடு எங்கேயோ" | எல். ஆர். ஈசுவரி | 4:26 |  |  |
| "பிறந்தநாள் விருந்தில் நடந்த கொலை" | கருவி | இசைக்குழு நடனம் | 6:08 | } |
# நான் (1967 திரைப்படம்)

## வெளியீடும் வரவேற்பும்

*நான்* 1 நவம்பர் 1967 தீபாவளி நாளன்று வெளியாகி திரையரங்குகளில் 175 நாட்கள் ஓடியது. ராமண்ணாவின் இயக்கம் மற்றும் புதுமையான கதைக்காக *கல்கி* படத்தைப் பாராட்டியது.
# நினைவில் நின்றவள் (1967 திரைப்படம்)

**நினைவில் நின்றவள்** 1967 ஆம் ஆண்டு வெளிவந்த இந்தியத் தமிழ்த் திரைப்படமாகும். வி. ஸ்ரீநிவாசன் இயக்கத்தில் வெளிவந்த இத்திரைப்படத்தில் ரவிச்சந்திரன், கே. ஆர். விஜயா மற்றும் பலர் நடித்திருந்தனர்.
# நினைவில் நின்றவள் (1967 திரைப்படம்)

## நடிகர், நடிகைகள்

;நடிகர்கள்
- இரவிச்சந்திரன் - பிரகாஷ்
- நாகேஷ் - பாலு
- சோ ராமசாமி - மருத்துவர் சம்மந்தம்
- வி. எஸ். ராகவன் - உமாபதி
- சி. எல். ஆனந்தன் - மோகன்  
;நடிகைகள்
- கே. ஆர். விஜயா - பிரேமா/இராதா
- சச்சு - மீரா
- மனோரமா - சரளா
- தேவகி - தட்டச்சர் கலா
# நினைவில் நின்றவள் (1967 திரைப்படம்)

## பாடல்கள்

இத்திரைப்படத்திற்கு வி. குமார் இசையமைத்திருந்தார். பாடல் வரிகளை கவிஞர் வாலியும் சி. என். முத்துவும் எழுதியிருந்தனர்.
| "என்ன தெரியும் இந்த சின்ன" | பி. சுசீலா | வாலி | 03:27 |  |
| --- | --- | --- | --- | --- |
| "தம்பி வாடா அடிச்சது யோகம்" | டி. எம். சௌந்தரராஜன், பி. சுசீலா, தாராபுரம் சுந்தரராஜன் | 03:51 |  |  |
| "தொட்டதா தொடாததா" | டி. எம். சௌந்தரராஜன் , பி. சுசீலா | 03:42 |  |  |
| "பறவைகள் சிறகினால் அணைக்க" | எல். ஆர். ஈஸ்வரி | 03:35 |  |  |
| "நந்தன் வந்தான் கோவிலிலே" | எஸ். சரளா | சி. என். முத்து | 03:30 | } |
# பந்தயம் (1967 திரைப்படம்)

**பந்தயம்** 1967 ஆம் ஆண்டு வெளிவந்த தமிழ்த் திரைப்படமாகும். ஏ. காசிலிங்கம் இயக்கத்தில் வெளிவந்த இத்திரைப்படத்தில் ஜெமினி கணேசன், விஜய நிர்மலா மற்றும் பலர் நடித்திருந்தனர்.
# பந்தயம் (1967 திரைப்படம்)

## நடிகர்கள்

- ஜெமினி கணேசன்
- விஜய நிர்மலா
- ஏ. வி. எம். ராஜன்
- நாகேஷ்
- சைலா ஸ்ரீ
- சீதாலட்சுமி
- ஜோதி
# பட்டணத்தில் பூதம்

**பட்டணத்தில் பூதம்** 1967 ஆம் ஆண்டு வெளிவந்த தமிழ்த் திரைப்படமாகும். எம். வி. ராமன் இயக்கத்தில் வெளிவந்த இத்திரைப்படத்தில் ஜெய்சங்கர், கே. ஆர். விஜயா மற்றும் பலர் நடித்திருந்தனர். வீனஸ் பிக்சர்சுக்காக "பிராஸ் பாட்டில்" என்னும் ஆங்கில நகைச்சுவைப் படத்தைத் தழுவி, பட்டணத்தில் பூதம் என்ற இக்கற்பனைக் கதையை புகழ்பெற்ற எழுத்தாளர் ஜாவர் சீதாராமன் உருவாக்கினார். மேலும் இப்படத்தில் பூதமாகத் தோன்றினார்.
# பட்டணத்தில் பூதம்

## கதைச்சுருக்கம்

கூடைப்பந்து வீர்ரான பாஸ்கர் (ஜெய்சங்கர்), தொழிலதிபர் தங்கவேலின் (வி. கே. ராமசாமி) மகள் லதாவை (கே. ஆர். விஜயா) சந்திக்கிறார். இவர்களது காதலுக்கு முட்டுக்கட்டை போடுகிறார் கே. பாலாஜி. இதற்கிடையில் கலைப்பொருள் என்று நினைத்துப் பழம்பெரும் ஜாடி ஒன்றை வாங்கிவருகிறார் தங்கவேல். அதன் பிறகு நடக்கும் சில சம்பவங்களால் அதை துரதிஷ்டம் என நினைக்கும் தங்கவேல், அந்த ஜாடியைக் கவிதைப் போட்டிக்கு நன்கொடையாக அளித்துவிடுகிறார். அந்தப் போட்டியில் வெல்லும் பாஸ்கருக்கு ஜாடி பரிசாகக் கொடுக்கப்படுகிறது. பாஸ்கரும் அவரது நண்பர் சீசர் சீனுவும் (நாகேஷ்) வீட்டுக்கு வந்து ஜாடியில் என்ன இருக்கிறது என அறிய அதை சிரம்ப்பட்டு திறக்கிறார்கள்.  
அதிலிருந்து அரேபிய பூதம் விடுதலையாகிறது. அந்த பூதம் பாஸ்கர், சீசர் சீனு ஆகியோருக்கு சேவை செய்கிறது, பாஸ்கரை சந்தேகப்பட்டுப் பிரியும் லாதாவை அரேபிய பூதமான ஜீ பூம் பா. சேர்த்து வைப்பதோடு; தங்கவேலுவின் தொழில் கூட்டாளியான சபாபதியும் ( வி.எஸ்.ராகவன்) அவரது மகனும் மோசமான கள்ளக் கடத்தல் கும்பலின் சூத்திரதாரிகள் என்பதைக் கண்டறிந்து அவர்களை போலீஸிடம் பிடித்துக்கொடுக்க உதவுகிறது. இறுதியில் பூதம் பூமியை விட்டுக் கிளம்புகிறது.
# பட்டணத்தில் பூதம்

## கதாபாத்திரங்கள்

- ஜெய்சங்கர் - பாஸ்கர்
- கே. ஆர். விஜயா - லதா
- நாகேஷ் - சீஸர் சீனு
- கே. பாலாஜி - மணி
-
- ஆர். எஸ். மனோகர் - பாண்டி மாமா
- வி. கே. ராமசாமி - தங்கவேல்
- வி. எஸ். ராகவன் - சபாபதி
- ஜாவர் சீதாராமன் - ஜீ பூம் பா (பூதம்)
- சரோஜாதேவி - ரம்பா
- விஜயலலிதா
- ராம பிரபா
- லக்ஷ்மி பிரபா
- எஸ். டி. சுப்பு லட்சுமி
- கணபதிபட்
- சுப்புராமன்
- தர்மலிங்கம்
- தயாளன்
- ராமமூர்த்தி
- நடராஜன்
- தேசிகன்
- பிரசன்னம்
- ஜெமினி பாலு
# பட்டணத்தில் பூதம்

## பாடல்கள்

பாடல்கள்
# பெண் என்றால் பெண்

**பெண் என்றால் பெண்** (*Penn Endral Penn*) 1967 ஆம் ஆண்டு வெளிவந்த தமிழ்த் திரைப்படமாகும். ஆரூர்தாஸ் இயக்கத்தில் வெளிவந்த இத்திரைப்படத்தில் ஜெமினி கணேசன், விஜயகுமாரி மற்றும் பலர் நடித்திருந்தனர்.
# பெண் என்றால் பெண்

## நடிகர், நடிகையர்

;நடிகர்கள்
- ஜெமினி கணேசன்
- எஸ். ஏ. அசோகன்
- வி. கே. ராமசாமி
- கே. ஏ. தங்கவேலு
- சோ ராமசாமி
- ஏ. கருணாநிதி  
;நடிகைகள்
- சி. ஆர். விஜயகுமாரி
- பி. சரோஜாதேவி
- பண்டரிபாய்
- எம். சரோஜா
- குமாரி ராதா
- பேபி ராஜீ
# பெண் என்றால் பெண்

## பாடல்கள்

இத்திரைப்படத்திற்கு எம். எஸ். விஸ்வநாதன் இசையமைத்திருந்தார். பாடல் வரிகளை கவிஞர் கண்ணதாசன் இயற்றியிருந்தார்.
| 1 | "பெண் என்றால் பெண்" | எம். எஸ். விஸ்வநாதன் | கண்ணதாசன் | 02:40 |
| --- | --- | --- | --- | --- |
| 2 | "தேடித் தேடி காத்திருந்தேன்" | பி. சுசீலா | 03:44 |  |
| 3 | "சிரித்தாலும் கண்ணீர் வரும்" | டி. எம். சௌந்தரராஜன், பி. சுசீலா | 04:01 | } |
# தாய்க்குத் தலைமகன்

**தாய்க்குத் தலைமகன்** (*Thaikku Thalaimagan*) 1967 ஆம் ஆண்டு வெளிவந்த தமிழ்த் திரைப்படமாகும். எம். ஏ. திருமுகம் இயக்கத்தில் வெளிவந்த இத்திரைப்படத்தில்எம். ஜி. ஆர், ஜெயலலிதா மற்றும் பலர் நடித்திருந்தனர்.
# தாய்க்குத் தலைமகன்

## பாடல்கள்

இத்திரைப்படத்திற்கு கே. வி. மகாதேவன் இசையமைத்திருந்தார். பாடல் வரிகளை கவிஞர் கண்ணதாசன் எழுதியிருந்தார்.  
| "அந்திக்கு மேலே" | எல். ஆர். ஈஸ்வரி | 03:07 |  |
| --- | --- | --- | --- |
| "பார்த்துக் கொண்டது கண்ணுக்கு" | டி. எம். சௌந்தரராஜன், பி. சுசீலா | 03:55 |  |
| "வாழ வேண்டும் மனம்" | டி. எம். சௌந்தரராஜன், பி. சுசீலா | 03:44 | } |
# தங்கை (திரைப்படம்)

**தங்கை** (*Thanga*i) 1967 ஆம் ஆண்டு மே மாதம் 19 ஆம் தேதியன்று வெளிவந்த தமிழ்த் திரைப்படமாகும். ஏ. சி. திருலோகச்சந்தர் இயக்கத்தில் வெளிவந்த இத்திரைப்படத்தில் சிவாஜி கணேசன், கே. ஆர். விஜயா மற்றும் பலர் நடித்திருந்தனர். படத்திற்கான வசனங்களை ஆரூர் தாசு எழுதினார். எம்.எசு. விசுவநாதன் இசையில் கண்ணதாசன் பாடல்களை எழுதினார்.
# திருவருட்செல்வர்

**திருவருட்செல்வர்** 1967 ஆம் ஆண்டு வெளிவந்த தமிழ்த் திரைப்படமாகும். ஏ. பி. நாகராஜன் இயக்கத்தில் வெளிவந்த இத்திரைப்படத்தில் சிவாஜி கணேசன், பத்மினி மற்றும் பலரும் நடித்திருந்தனர்.
# திருவருட்செல்வர்

## நடிகர்கள்

- சிவாஜி கணேசன்- இராஜா, சேக்கிழார், திருக்குறிப்புத் தொண்ட நாயனார், சுந்தரமூர்த்தி நாயனார், திருநாவுக்கரசர் (அப்பர்)
- ஜெமினி கணேசன் - கடவுள் சிவன்
- சாவித்திரி - அருள்மொழி
- ஆர். முத்துராமன்- அப்புதி அடிகளார்
- பத்மினி - இராஜாவை ஆன்மீக உலகிற்கு திருத்தி திசை திருப்பும் நடனக் கலைஞர்
- கே. ஆர். விஜயா - சுகுணா பரவை நாச்சியார்
- ஸ்ரீவித்யா (சிவசக்தி நடனம்)
- நாகேஷ் - பொன்னன்
- மனோரமா - பொன்னனின் மனைவி
- வி. நாகையா
- ஈ.ஆர்.சகாதேவன்- சோழ மன்னன்
- ஜி சகுந்தலா
- குட்டி பத்மினி
- கே. சாரங்கபாணி
- பி.டி சம்பந்தம்
- வி கோபாலகிருஷ்ணன்- இரண்டாம் குலோத்துங்க சோழன் காலத்தில் (அரசர் சேக்கிழார் தலைமை)
- செந்தாமரை
# திருவருட்செல்வர்

## பாடல்கள்

கே.வி. மகாதேவன் இசையமைப்பில் கண்ணதாசன் பாடல்களை எழுதியிருந்தார்.
# வாலிப விருந்து

**வாலிப விருந்து** (*Valiba Virundhu*) 1967 ஆம் ஆண்டு வெளிவந்த தமிழ்த் திரைப்படமாகும். மு. கருணாநிதி திரைக்கதை, உரையாடலை எழுத, முரசொலி மாறன் இயக்கத்தில் வெளிவந்த இத்திரைப்படத்தில் ரவிச்சந்திரன், பாரதி மற்றும் பலர் நடித்திருந்தனர்.  
மாறனின் இயக்கத்தைப் பாராட்டிய கல்கி பத்திரிகை படத்தை ரசிக்க வைக்கிறார் என்று விமர்சனம் செய்திருந்தது.
# விவசாயி (திரைப்படம்)

***விவசாயி*** (*Vivasayi*) 1967 ஆம் ஆண்டு வெளிவந்த தமிழ்த் திரைப்படமாகும். எம். ஏ. திருமுகம் இயக்கத்தில் வெளிவந்த இத்திரைப்படத்தில் எம். ஜி. ஆர், கே. ஆர். விஜயா மற்றும் பலரும் நடித்திருந்தனர்.  
1967 ஆம் ஆண்டு சனவரி மாதம் 12 ஆம் தேதி எம்.ஜி. ராமச்சந்திரன் எம்.ஆர்.ராதாவால் தொண்டையில் சுடப்பட்டு மருத்துவமனையில் குணமடைந்து வந்தார். சாண்டோ எம்.எம்.ஏ.சின்னப்ப தேவர் அவரை அங்கு சென்று பார்வையிட்டு விவசாயி படத்தில் நடிப்பதற்கான முன்பணத்தை கொடுத்தார். படத்தின் தலைப்புப் பாடல் தமிழ்நாடு வேளாண்மைப் பல்கலைக்கழகத்தின் வயல்களில் படமாக்கப்பட்டது.
# விவசாயி (திரைப்படம்)

## நடிகர்கள்

- ம. கோ. இராமச்சந்திரன் - முத்தையா
- எம். என். நம்பியார் - பண்ணையார் வேலுபாண்டியன்
- எஸ். ஏ. அசோகன் - குருசாமி
- வி. கே. ராமசாமி - சொக்கியின் தந்தை, (அடகு வியாபாரி)
- மேஜர் சுந்தர்ராஜன் - பண்ணையார் துரைசாமி
- சாண்டோ சின்னப்பா தேவர் - மாடசாமி
- நாகேஷ் - சொக்கன்
- கே. ஆர். விஜயா - விஜயா
- சி. ஆர். விஜயகுமாரி - காவேரி
- மனோரமா - சொக்கி
- எஸ். என். லட்சுமி - சிவகாமி
# விவசாயி (திரைப்படம்)

## பாடல்கள்

இத்திரைப்படத்திற்கு கே. வி. மகாதேவன் இசையமைத்தார்.
# பொம்மலாட்டம் (1968 திரைப்படம்)

**பொம்மலாட்டம்** (*Bommalattam*) என்பது 1968 ஆம் ஆண்டு வெளியான இந்தியத் தமிழ் திரைப்படமாகும். முக்தா சீனிவாசன் இயக்கத்தில் வெளிவந்த இத்திரைப்படத்தை வி. இராமசாமி தயாரித்தார். மதுரை திருமாறனின் கதைக்கு சோ ராமசாமி திரைக்கதை எழுதினார். இப்படத்தில் ஜெய்சங்கர், ஜெயலலிதா, நாகேஷ், மேஜர் சுந்தரராஜன், சோ ராமசாமி, மனோரமா, வி. எஸ். ராகவன், சச்சு, ஓ. ஏ. கே. தேவர் மற்றும் பலர் நடித்திருந்தனர். இப்படம் 1968 மே 31 அன்று வெளியானது.
# பொம்மலாட்டம் (1968 திரைப்படம்)

## கதை

மருத்துவர் தாமோதரன் (வி. எஸ். ராகவன்) இந்தியாவின் தலை சிறந்த கண் மருத்துவர். அவரது இரு மகள்களான மாலதியும் (ஜெயலலிதா), கீதாவும் (சச்சு) அவர்களது உறவினரான துரை (நாகேஷ்) ஆகியோர் ஒரே கல்லூரியில் பயில்கின்றனர். அவர்களுடன் சுகுமாரும் (ஜெய்சங்கர்) கல்லூரியில் படிக்கிறார். இந்திலையில் கீதாவை துரை காதலிக்கின்றார். ஆனால் கீதாவோ தன் அக்காள் மாலதி யாரையாவது காதலித்தால் மட்டுமே தான் காதலிப்பதாக நிபந்தனை விதிக்கிறாள். இதனால் மாலதியையும் சுகுமாரையும் காதலிக்க வைக்க முயன்று துரை பல யுக்திகளை ஏற்படுத்தி குழப்பத்தை ஏற்படுத்துகிறார். முதலில் எதிரும் புதிருமாக இருந்த சுகுமாரும், மாலதியும் காதலிக்கத் துவங்குகின்றனர்.  
சிங்கப்பூர் தொழிலதிபர் ஒருவரின் மகனான பார்வை இழந்த பால்ராஜ் என்பவர் தாமோதரனிடம் சிகிச்சைப் பெற சென்னை வருகிறார். அப்படியே தாமாதரன் தன் தந்தைக்கு தரவேண்டிய பணத்தை வாங்கிச் செல்லலாம் என்று எண்ணுகிறார். இதை அறிந்த ரத்தினமும் (மேஜர் சுந்தர்ராஜன்) அவனது கூட்டாளிகளும் அப்பணத்தை கொள்ளையடிக்க திட்டமிடுகின்றனர். அதற்காக பால்ராஜ் போல வேடமிட்டு ரத்தினம் தாமோதரனிடம் செல்கிறான். அறுவை சிகிச்சையை ரத்தினம் தள்ளிப்போட்டுக் கொண்டே செல்கிறான். இதனால் தாமோரனுக்கு ரத்தினத்தின் மீது சந்தேகம் எழுகிறது. ஒரு கட்டத்தில் ரத்தினத்தின் கும்பல் தாமோதரனை கடத்திச் சென்று ஒரு கட்டடத்தில் அடைத்து வைக்கிறது. அவரை காப்பாற்ற சுகுமார், துரை, ஜக்கு ஆகிய மூவரும் போராடி வெற்றிபெறுகின்றனர்.
# பொம்மலாட்டம் (1968 திரைப்படம்)

## நடிப்பு

| "மயக்கத்தை" | பி. சுசீலா | ஆலங்குடி சோமு | 3:55 |  |
| --- | --- | --- | --- | --- |
| "நீ ஆட ஆட அழகு" | டி. எம். சௌந்தரராஜன் | வாலி | 3:20 |  |
| "நல்ல நாள் பார்க்கவோ" | டி. எம். சௌந்தரராஜன், பி. சுசீலா | வாலி | 4:11 |  |
| "வா தாத்தியாரே" (ஜாம்பஜார் ஜக்கு) | மனோரமா | வாலி | 3:51 |  |
| "பூனைக் கண்ணைக் கட்டினால்" | டி. எம். சௌந்தரராஜன், பி. சுசீலா | நா. பாண்டுரங்கன் | 3:10 | } |
# பொம்மலாட்டம் (1968 திரைப்படம்)

## வரவேற்பு

கல்கி இதழ் நேர்மறையான விமர்சனங்களைக் கொடுத்து பாராட்டினாலும் படத்தின் தலைப்பு கதைக்கு சம்பந்தம் இல்லை என்று விமர்சித்தது.
# சக்கரம் (திரைப்படம்)

**சக்கரம்** (*Chakkaram*) 1968 ஆம் ஆண்டு டிசம்பர் மாதம் 6 ஆம் தேதியன்று வெளிவந்த தமிழ்த் திரைப்படமாகும். ஏ. காசிலிங்கம் இயக்கத்தில் வெளிவந்த இத்திரைப்படத்தில் ஏ. வி. எம். ராஜன், வெண்ணிற ஆடை நிர்மலா மற்றும் பலரும் நடித்திருந்தனர். இந்தப் படத்தை அன்னை திரைப்பட நிறுவனம் சார்பில் கே.ஆர்.பாலன் தயாரித்துள்ளார். ஒளிப்பதிவை விஜயன் கையாண்டார். எசு.எம்.சுப்பையா நாயுடு திரைப்படத்திற்கு இசையமைத்தார். கவிஞர் வாலி பாடல்கள் எழுதினார்.
# டில்லி மாப்பிள்ளை

**டில்லி மாப்பிள்ளை** (*Delhi Mapillai*) 1968 ஆம் ஆண்டு செப்டம்பர் மாதம் 13 ஆம் தேதியன்று வெளிவந்த தமிழ்த் திரைப்படமாகும். தேவன் இயக்கத்தில் வெளிவந்த இத்திரைப்படத்தில் ரவிச்சந்திரன், ராஜ்ஸ்ரீ மற்றும் பலர் நடித்திருந்தனர்.  
வெங்கடேசுவரா திரைப்பட நிறுவனம், பூமகள் தயாரிப்பு நிறுவனம் ஆகிய இரண்டு நிறுவனங்கள் இத்திரைப்படத்தினை தயாரித்தன.
# டில்லி மாப்பிள்ளை

## நடிகர்கள்

- ரவிச்சந்திரன்
- சச்சு
- வி. கே. ராமசாமி
- சோ
- மனோரம்மா
- முத்துலட்சுமி
- ஜி. சகுந்தலா
- சேலம் வசந்தி
- ராமாராவ்
- சி. எஸ். பாண்டியன்
- சுருளி ராஜன்
- கள்ளபார்ட் நடராஜன்
- கரிக்கோல்ராஜ்
- குண்டு கருப்பையா
- குண்டுமணி
- உசிலை மணி
- கிருஷ்ண மூர்த்தி
- சிவசூரியன்
- சண்முகம்
- ஆதம்ஷா
-
# டில்லி மாப்பிள்ளை

## படக்குழு

- கதை - ச. அய்யாபிள்ளை
- திரைகதை, வசனம் - மா.லட்சுமணன்
- பாடல்கள் - வாலி, மருதகாசி
- பின்னணி - டி.எம். சௌந்திரராஜன், பி. சுசீலா, எல்.ஆர். ஈஸ்வரி, ஜமுனா ராணி, எஸ். சி. கிருஷ்ணன், எஸ். வி. பொன்னுசாமி
- மேக்கப் - ரங்கசாமி, சிவராமன், சுந்தரம், பத்மநாபன்
- மேக்கப் உதவி - மூர்த்தி
- உடை - பி. ராமகிருஷ்ணன்
- உடை உதவி - எஸ். நடராஜன், கே. பி. நாகராஜன்
- கலை இயக்குநர் - பி. நாகராஜன்
- படத்தொகுப்பு - ஆர். தேவராஜன், எஸ். பி. எஸ். வீரப்பா
- படத்தொகுப்பு உதவி - ஆர். சண்முகம், டி. குணசேகரன், டி. எஸ். மணி
- ஒலிப்பதிவு - டி. சாரங்கன்
- ஒலிப்பதிவு உதவி - ஆர். எஸ். வேதமூர்த்தி, எம். எஸ். மாதவன், ஜோ. அலோசியஸ், மணவாளன்
- ஒளிப்பதிவு இயக்குநர் - கர்ணன்
- இசை - கே. வி. மகாதேவன்
- இசை உதவி - புகழேந்தி
- உதவி இயக்குநர் - மாதங்கன்
- இயக்குநர் - தேவன்
- தயாரிப்பு - வி. கே. ராமசாமி, வி. கே. முத்துராமலிங்கம்
# தேவி (1968 திரைப்படம்)

**தேவி** (*Devi*)) 1968 ஆம் ஆண்டு சூலை மாதம் 27 ஆம் தேதியன்று வெளிவந்த தமிழ்த் திரைப்படமாகும்.ஏ. கே. வேலன் இயக்கத்தில் வெளிவந்த இத்திரைப்படத்தில் முத்துராமன், தேவிகா மற்றும் பலரும் நடித்திருந்தனர்.  
இத்திரைப்படம் ஏ. கே. வேலன் இயக்கத்தில் 1965 இல் மலையாளத்தில் வெளிவந்த *காவியமேளா*, 1961 இல் கன்னட மொழியில் வெளியான *கந்தரேடு நோடு* ஆகிய திரைப்படங்களின் தமிழ்ப் பிரதி ஆகும்.  
வெ. தட்சிணாமூர்த்தி இசையில் பல்லடம் மாணிக்கம் பாடல்களை எழுதினார்.
# என் தம்பி

**என் தம்பி** (*En Thambi*) 1968 ஆம் ஆண்டு வெளிவந்த தமிழ்த் திரைப்படமாகும். ஏ. சி. திருலோகச்சந்தர் இயக்கத்தில் வெளிவந்த இத்திரைப்படத்தில் சிவாஜி கணேசன், சரோஜாதேவி மற்றும் பலரும் இணைந்து நடித்திருந்தனர்.  
சிவாஜி கணேசன் இந்த நேரத்தில் தொடர்ந்து ஊட்டி வரை உறவு (1967), **என் தம்பி** (1968), தங்கசுரங்கம் (1969) போன்ற மூன்று திரைப்படங்களில் நடித்தார். இந்த மூன்று திரைப்படங்களில் சிவாஜி கணேசன் உருவ முக சாயல் ஒற்றுமையாக இருக்கும்.  
எம்.எசு. விசுவநாதன் இசையில் கண்ணதாசன் பாடல்கள் எழுதியிருந்தார். திரைப்படம் நூறு நாட்களைக் கடந்து வெற்றிகரமாக ஓடியது.
# என் தம்பி

## நடிகர்கள்

- சிவாஜி கணேசன் - கண்ணன்/சின்னையா
- சரோஜாதேவி - ராதா
- கே. பாலாஜி - விஸ்வம்
- மேஜர் சுந்தரராஜன் - சுந்தர பூபதி
- ப. கண்ணாம்பா - மீனாட்சி
- பண்டரிபாய் - சீதாலட்சுமி
- எம். எஸ். சுந்தரி பாய் - அலங்காரம்
- ஜாவர் சீதாராமன் - கருணாகர பூபதி
- வி. கே. ராமசாமி - பா்மா சிங்காரம்
- நாகேஷ் - சபாபதி
- மாதவி - ரஞ்சிதம்
- ரோஜா ரமணி - உமா
- ராஜசுலோசனா - நடனம்
- பி. டி. சம்பந்தம் - (கௌரவ தோற்றம்)
- தேவமனோகரி - தங்கம்
- ராஜேஸ்வரி - சுமதி
# என் தம்பி

## படத்தின் குறிப்புகள்

- இந்த படத்தில் சிவாஜி கணேசன் மிகவும் அழகாகவும் ஸ்லிம்மாகவும் நடித்திருந்தார். மேலும் சிவாஜி கணேசன் அவர்களுடன் முதலில் ஜோடியாக இணைந்து நடித்தவர் கே. ஆர். விஜயா அவர்கள் பின்பு இந்த படத்தில் கடைசி பாடலாக வரும் தட்டட்டும் கை தழுவட்டும் என்ற பாடல் காட்சியில் நடிக்கும் போது சிவாஜி சாட்டையால் ஆடும் போது அடிப்பது போல் இருந்தது.
- இந்த காட்சியில் கே. ஆர். விஜயா அவர்கள் அப்போது பிரசவ நிலையில் இருந்ததால் வேறு நடிகையை வைத்து பாடலையும் படத்தையும் எடுத்து கொள்ளுங்கள் என்று படத்தின் தயாரிப்பாளர் ஆன கே. பாலாஜியிடம் கூறிவிட்டு சென்றுவிட்டார்.
- பின்பு இந்த படத்தை கைவிடும் தருவாயில் பாலாஜியும் இயக்குநர் ஏ.சி.திருலோகசந்தரும் இருந்தபோது கதாசிரியர் ஜாவர் சீதாராமன் அவர்கள் இந்த படம் தெலுங்கில் பெரிய அளவில் வெற்றி பெற்ற ஆஸ்த்திரபரலு திரைப்படம். இதை தமிழிலும் எடுத்தால் பெரிய அளவில் வெற்றி பெறும் என்று கூறினார். இருந்தபோதிலும் படத்தில் நடிகை பிரச்சனையை ஜாவர் சீதாராமன் அவர்கள் கே. பாலாஜி உடன் இணைந்து நடிகை சரோஜா தேவி அவர்களை முடிவு செய்தார்
- ஆனால் இயக்குநர் ஏ. சி. திருலோகசந்தர் அவர்கள் திருமணத்திற்குப் பிறகு சரோஜாதேவி அவர்கள் உடல் கொஞ்சம் தொந்தியும், தொப்பையுமாக குண்டாகவும், பருமனாகவும் இருந்ததால் காட்சியில் அவர் நடித்தால் சரியாக வருமா என்று கேட்டவுடன் அதற்கு அந்த கதைமேதை ஜாவர் சீதாராமன் அவர்கள் வெளிநாட்டில் இருந்து வரவழைக்கப்பட்ட ஷாட்பெல்ட் என்ற பெல்ட்டை சரோஜாதேவியின் வயிற்றில் அணிந்து ஒல்லியாக இருப்பதை போன்று உடல் தேகத்துடன் சரோஜாதேவியை நடிக்க வைத்தார் ஜாவர் சீதாராமன் அவர்கள் பின்பு அந்த படமும் தட்டட்டும் கை தழுவட்டும் பாடல் காட்சியும் முழுமையாக காட்சி படமாக்கப்பட்டு படம் வெற்றி பெற்றது.
- அது மட்டும் இல்லாமல் ஜாவர் சீதாராமன் அவர்களுக்கு நன்றி செலுத்தும் விதமாக சரோஜாதேவிக்கு தந்தை வேடத்தில் இப்படத்தில் நடித்தார் என்பது குறிப்பிடத்தக்கது.
# என் தம்பி

## விமர்சனம்

- என் தம்பி படத்தில் புதுமையான கதையம்சம் இருந்தும் மாற்று மொழி திரைப்படத்தின் தழுவல் என்பதால் படத்தில் அசல் தன்மை இல்லை என்று கல்கி பத்திரிகை விமர்சனம் செய்திருந்தது.
# எங்க ஊர் ராஜா

**எங்க ஊர் ராஜா** (*Enga Oor Raja*) 1968 ஆம் ஆண்டு அக்டோபர் மாதம் 21 ஆம் தேதியன்று வெளிவந்த தமிழ்த் திரைப்படமாகும். பி. மாதவன் இயக்கத்தில் வெளிவந்த இத்திரைப்படத்தில் சிவாஜி கணேசன், ஜெயலலிதா, சௌகார் ஜானகி மற்றும் பலர் நடித்திருந்தனர். எம். எஸ். விஸ்வநாதன் இசையில் கண்ணதாசன் பாடல் வரிகளை எழுதினார்.
# ஜீவனாம்சம் (திரைப்படம்)

**ஜீவனாம்சம்** (*Jeevanamsam*) 1968 ஆம் ஆண்டு வெளிவந்த தமிழ்த் திரைப்படமாகும். மல்லியம் ராஜகோபால் இயக்கத்தில் வெளிவந்த இத்திரைப்படத்தில் ஜெய்சங்கர், விஜயகுமாரி மற்றும் பலர் நடித்திருந்தனர். மல்லியம் ராஜகோபாலுக்கு இது அறிமுகத் திரைப்படமாகும். ஏ.வி.எம்.ராஜன், புஷ்பலதா, சிவக்குமார், லட்சுமி (அறிமுகம்), நாகேஷ் ஆகியோர் முக்கிய வேடங்களில் நடித்தனர். . 21 அக்டோபர் 1968 ஆம் ஆண்டு அக்டோபர் மாதம் 21 ஆம் தேதி படம் வெளியானது. திரைப்படம் வெற்றி பெற்றது.
# கலாட்டா கல்யாணம்

**கலாட்டா கல்யாணம்** (*Galatta Kalyanam*) 1968 ஆம் ஆண்டு ஏப்ரல் மாதம் 12 ஆம் தேதியன்று வெளிவந்த தமிழ் நகைச்சுவைத் திரைப்படமாகும். சித்ராலயா கோபு எழுத்தில் சி. வி. ராஜேந்திரன் இயக்கத்தில் வெளிவந்த இத்திரைப்படத்தில் சிவாஜி கணேசன், ஜெயலலிதா மற்றும் பலர் நடித்திருந்தனர்.  
இப்படமானது 1965 இந்தியா பாக்கித்தான் போரின்போது போர் நிதி திரட்டும் விதமாக சித்ராலயா கோபு எழுதி சிவாஜி கணேசன் இயக்கி, தமிழ்த் திரையுலக பிரபலங்கள் நடித்த கலாட்டா கல்யாணம் என்ற நாடகத்தை அடிப்படையாகக் கொண்டு அதேபெயரில் சிவாஜி கணேசனின் தயாரிப்பில் வெளிவந்த திரைப்படமாகும்.
# கலாட்டா கல்யாணம்

## கதைச்சுருக்கம்

நான்கு பெண்களைப் பெற்ற ஒரு தந்தை, தன் பெண்களுக்கு வரன் பார்க்கும் வேலையை அவரது இரண்டாவது பெண்ணின் காதலனிடம் ஒப்படைக்கிறார். முதல் பெண் ஆண்களை வெறுப்பவர். மூன்றாவது பெண் இசைப் பைத்தியமாகவும், நான்காவது பெண் சினிமா பைத்தியமாகவும் இருக்கின்றனர். வெவ்வேறு குணாம்சங்கள் கொண்ட இந்தப் பெண்களுக்கு மாப்பிள்ளை தேடும் வேளையில் இரண்டாவது பெண்ணின் காதலன் ஈடுபட்டு அதனால் ஏற்படும் சிரமங்களே படத்தின் கதை.
# கலாட்டா கல்யாணம்

## விமர்சனம்

திரைப்படத்தின் நகைச்சுவையான வசனங்களுக்காகவும் குழப்பமில்லாத இயக்கத்திற்காகவும் கல்கி பத்திரிகை பாராட்டி இருந்தது.
# கல்லும் கனியாகும்

**கல்லும் கனியாகும்** (*Kallum Kaniyagum*) 1968 ஆம் ஆண்டு வெளிவந்த தமிழ்த் திரைப்படமாகும். கே. சங்கர் இயக்கத்தில் வெளிவந்த இத்திரைப்படத்தில் டி. எம். சௌந்தரராஜன், விஜயகுமாரி, வி. எஸ். ராகவன், எஸ். வி. சகஸ்ரநாமம், நாகேஷ், டைப்பிஸ்ட் கோபு, கள்ளப்பார்ட் நடராஜன், எம். என். ராஜம், விஜயகுமாரி, ராஜஸ்ரீ, சச்சு, எஸ். என். லட்சுமி மற்றும் பலரும் நடித்திருந்தனர். இத்திரைப்படத்திற்கு எம். எஸ். விஸ்வநாதன் இசையமைத்திருந்தார்.
# கணவன் (திரைப்படம்)

**கணவன்** (*Kanavan*) 1968 ஆம் ஆண்டு வெளிவந்த தமிழ்த் திரைப்படமாகும். பி. நீலகண்டன் இயக்கத்தில் வெளிவந்த இத்திரைப்படத்தில் எம். ஜி. ஆர், ஜெயலலிதா, சி. வசந்தா மற்றும் பலர் நடித்திருந்தனர்.  
உருசிய நாவலான வுட் கட்டர் மற்றும் வில்லியம் சேக்சுபியரின் தி தாமிங் ஆப் தி சிரேவ் என்ற இரண்டு கதைகளால் ஈர்க்கப்பட்டு இந்த திரைப்படம் உருவானது.  
எம்.எசு. விசுவநாதன் திரைப்படத்திற்கு இசையமைத்திருந்தார்.
# கண்ணன் என் காதலன்

**கண்ணன் என் காதலன்** (*Kannan En Kadhalan*) 1968 ஆம் ஆண்டு ஏப்ரல் மாதம் 25 ஆம் தேதியன்று வெளிவந்த தமிழ்த் திரைப்படமாகும். பி. நீலகண்டன் இயக்கத்தில் வெளிவந்த இத்திரைப்படத்தில் எம். ஜி. ஆர், ஜெயலலிதா மற்றும் பலரும் நடித்திருந்தனர். எம்.எசு. விசுவநாதன் இப்படத்திற்கு இசையமைத்துள்ளார்.
# காதல் வாகனம்

**காதல் வாகனம்** (*Kadhal Vaaganam*) 1968 ஆம் ஆண்டு அக்டோபர் மாதம் 21 ஆம் நாளன்று வெளிவந்த தமிழ்த் திரைப்படமாகும். எம். ஏ. திருமுகம் இயக்கத்தில் வெளிவந்த இத்திரைப்படத்தில் எம். ஜி. ஆர், ஜெயலலிதா மற்றும் பலர் நடித்திருந்தனர். கே.வி. மகாதேவன் திரைப்படத்திற்கு இசையமைத்திருந்தார்.
# குடியிருந்த கோயில்

***குடியிருந்த கோயில்*** (*Kudiyirundha Koyil*) 1968 ஆம் ஆண்டு வெளிவந்த தமிழ்த் திரைப்படமாகும். கே. சங்கர் இயக்கத்தில் வெளிவந்த இத்திரைப்படத்தில் எம். ஜி. ஆர், ஜெயலலிதா, எல். விஜயலட்சுமி மற்றும் பலர் நடித்துள்ளனர். சீனா டவுன் என்ற இந்தி திரைப்படத்தின் மறு ஆக்கமே குடியிருந்த கோயில் திரைப்படமாகும். எம்.எசு. விசுவநாதன் படத்திற்கு இசையமைத்திருந்தார்.
# குடியிருந்த கோயில்

## நடிகர்கள்

| நடிகர் | கதாபாத்திரம் |
| --- | --- |
| எம். ஜி. இராமச்சந்திரன் | ஆனந்த் மற்றும் பாபு
}}  
== நூல் தொகை ==
* |
# குழந்தைக்காக

**குழந்தைக்காக** (Kuzhanthaikkaga) பி. மாதவன் இயக்மேற்கோள்கள்டி. ராமா நாயுடு]] தயாரிப்பில் வெளிவந்த தமிழ்த் திரைப்படமாகும். கதை துறையூர் கே. மூர்த்தி, இசையமைப்பு ம. சு. விசுவநாதன். இப்படத்தில் பேபி ராணி, மேஜர் சுந்தரராஜன், இரா. சு. மனோகர், எஸ். வி. ராமதாசு மற்றும் பத்மினி போன்றோர் முன்னணி வேடங்களிலும், இவர்களுடன் எஸ். ஏ. அசோகன் எஸ். வி. சகஸ்ரநாமம், தேங்காய் சீனிவாசன் மற்றும் டி. கே. பகவதி ஆகியோரும் நடித்திருந்தனர். "பாப்ப கோசம்" என்ற தெலுங்கு மொழியில் வெளிவந்த மடத்தின் மறு ஆக்கமாகும். "நன்ஹா ஃபரிஸ்தா" என்ற பெயரில் இந்தியிலும், மலையாள மொழியில் "ஓமனக்குஞ்சு" என்ற பெயரிலும் வெளிவந்தது.
# குழந்தைக்காக

## கதை

ஒரு கிறித்தவரான ஜோசப் (இரா. சு. மனோகர்), முஸ்லீமான நசீர் (எஸ்.வி.ராமதாஸ்), மற்றும் இந்துவான ஜம்பு (மேஜர் சுந்தரராஜன்) ]) ஆகிய மூவரும் துப்பாக்கி முனையில் பயணிகளின் நகைகளை திருடுகிறார்கள். அவர்கள் பல கடைகள் மற்றும் உணவு விடுதிகளிலும் திருடி வருகின்றனர்; அவர்களுடைய அட்டூழியங்கள் நகரெங்கும் ஒரே பேச்சாக உள்ளது. அந்த மூன்று பேரும் பணக்காரரான பிரபாகரின் (கிருஷ்ணா) வீட்டில் நுழைந்து குழந்தையைத் தவிர மற்ற அனைவரையும் கொன்று பணத்தை திருடுகின்றனர். குழந்தை கீதாவின் (பேபி ராணி) மீது ஜம்பு பாசம் காட்டத் தொடங்குகிறான். மற்ற இருவருக்கும் இது பிடிக்கவில்லை, ஆனால் ஜம்பு தன்னுடன் குழந்தையை அழைத்து வர முடிவு செய்கிறான். காவலர்கள் வந்ததும் அந்த மூன்று பேரும் குழந்தையுடன் தப்பி ஓடிவிடுகின்றனர். காவலர்கள் அவர்களை பிடித்துத் தருபவர்களுக்கு ரூபாய் பத்தாயிரம் வெகுமதி அளிப்பதாக அறிவிக்கின்றனர். அவர்கள் மறைந்து வாழும் போது ஜம்பு குழந்தையிடம் நெருக்கமாகிறான், மற்ற இருவரும் குழந்தையை வெறுக்கின்றனர். ஆனால் அக்குழந்தை தனது அன்பால் மற்ற இருவரையும் கவர்கிறாள். இப்போது மூன்று பேரும் அக்குழந்தையை கடவுள் போல நம்புகிறார்கள். குழந்தை கீதா சாப்பிடாமல் அடம் பிடிக்கிறாள் . இதற்காக அவர்கள் கௌரி (பத்மினியை) நியமிக்கிறார்கள். கௌரியின் நடத்தையால் காவல் துறை அதிகாரி (எஸ். ஏ. அசோகன்) இதை எப்படியோ மோப்பம் பிடித்து விடுகிறார். பிறகு என்னவாயிற்று என்பதை படத்தின் மீதிக்கதை சொல்கிறது.
# குழந்தைக்காக

## நடிகர்கள்

- பேபி ராணி - பாப்பா என்கிற கீதா
- பத்மினி - கௌரி
- மேஜர் சுந்தரராஜன் - ஜம்பு
- இரா. சு. மனோகர் - ஜோசப்
- எஸ். வி. இராமதாஸ் - நசீர்
- எஸ். ஏ. அசோகன் - காவல் துறை அதிகாரி
- எஸ். வி. சகஸ்ரநாமம் - காவல் துறை உயர் அலுவலர்
- தேங்காய் சீனிவாசன் - காவலர்
- டி. கே. பகவதி - மருத்துவர் ராமநாதன்
- மனோரமா - காவலரின் மனைவி
- சோ ராமசாமி - ஜோசியர்
- கிருஷ்ணா - பாப்பாவின் தந்தை
- பண்டரிபாய் - கௌரியின் தாயார்
- கே. ஏ. தங்கவேலு - நாச்சிமுத்து
- ஏ. கருணாநிதி - சிங்கமுத்து
- வெண்ணிற ஆடை நிர்மலா
# குழந்தைக்காக

## படக்குழு

கலை: ராஜேந்திர குமார்  
புகைப்படம்: சிட்டி பாபு மற்றும் ஷ்யாம்  
வடிவம்: ஈஸ்வர்  
விளம்பரம்: எலிகன்ட்  
படக் கலவை: எஸ். ரங்கநாதன் விஜயா லபாரேடரிக்காக  
ஒலிப்பதிவு: ஜி. வி. ரமணன்  
பின்ணை ஒலிப்பதிவு: சுவாமிநாதன்  
நடனம்: பி. எஸ். கோபாலகிருஷ்ணன் மற்றும் கே. எஸ். ரெட்டி  
சண்டை: சேது மாதவன்  
வெளிப்புறம்: பிரசாத் புரடக்சன்ஸ்
# குழந்தைக்காக

## படத்தின் வெற்றி

சிறந்த தமிழ்த் திரைப்பட பாடல்களுக்கான தேசிய அளவில் மிகவும் பாராட்டப்பட்டது மேலும் இரண்டு தேசிய விருதுகளை பெற்று கூடுதலாக 100 நாட்களுக்கு மேல் ஓடியது
# குழந்தைக்காக

## இசை

இப்படத்திற்கு ம. சு. விசுவநாதன் இசையமைத்தார். பாடல் வரிகளை கவிஞர் கண்ணதாசன் இயற்றினார். பாடல்களை டி. எம். சௌந்தரராஜன், சீர்காழி கோவிந்தராஜன், பி. பி. ஸ்ரீனிவாஸ், தாராபுரம் சுந்தர்ராஜன், ஏ. வீரமனி மற்றும் பி. சுசீலா ஆகியோர் பாடியுள்ளனர்.
| எண் | பாடல் | பாடியோர் | எழுதியோர் | நீளம்(m:ss) |
| --- | --- | --- | --- | --- |
| 1 | "ராமன் என்பது" (தேவன் வந்தான்) | டி. எம். சௌந்தரராஜன் சீர்காழி கோவிந்தராஜன் & பி. பி. ஸ்ரீனிவாஸ் | கண்ணதாசன் | 04:25 |
| 2 | "தை மாத மேகம்" | பி. சுசீலா | 05:03 |  |
| 3 | "தொட்டு பாருங்கl" | பி. சுசீலா | 04:12 |  |
| 4 | "தை மாத மேகம்" - 2 | தாராபுரம் சுந்தர்ராஜன், ஏ. வீரமணி & பி. சுசீலா | } |  |
# லட்சுமி கல்யாணம்

**லட்சுமி கல்யாணம்** 1968 ஆம் ஆண்டு வெளிவந்த இந்தியத் தமிழ்த் திரைப்படமாகும். ஜி. ஆர். நாதன் இயக்கத்தில் வெளிவந்த இத்திரைப்படத்தில் சிவாஜி கணேசன், வெண்ணிற ஆடை நிர்மலா மற்றும் பலரும் நடித்திருந்தனர். கவிஞர் கண்ணதாசன் கதையும் உரையாடலும் எழுதியிருக்கிறார் எம்.எசு. விசுவநாதன் இசையமைக்க கண்ணதாசன் பாடல்களை எழுதினார்.
# லட்சுமி கல்யாணம்

## நடிகர்கள்

1. ஏ. கருணாநிதி - சீனுக்குத் தந்தை
1. கோபாலகிருட்டிணன் - கதிர்வேலுக்கு நண்பன்
1. சம்பந்தம் பி டி - புலவர்
1. சி. கே. சரஸ்வதி - மரகதம் (சீனுக்குத் தாய்)
1. சிவாஜி கணேசன் - கதிர்வேல்
1. சென்னல்குடி நா. லட்சுமி -
1. சோ ராமசாமி - சீனு
1. சௌகார் ஜானகி - பார்வதி
1. கே. பாலாஜி - (கதிர்வேலுக்கு நண்பன்)
1. மேஜர் சுந்தர்ராஜன்
1. எம். என். நம்பியார் - சுந்தரம்பிள்ளை
1. வி. எஸ். ராகவன் - ராசாங்கம்
1. வி. கே. ராமசாமி - ஏகாம்பரம்
1. எஸ். வி. இராமதாஸ்
1. வெண்ணிற ஆடை நிர்மலா - லட்சுமி
# லட்சுமி கல்யாணம்

## பாடல்கள்

1. பிருந்தாவனத்துக்கு - கண்ணதாசன் - பாடியவர்: பி.சுசீலா
1. ராமன் எத்தனை - கண்ணதாசன் - பாடியவர் நித்யாஶ்ரீ
1. தங்கத் தேரோடும் - மாயவநாதன் - பாடியவர்கள்: டி.எம்.செளந்தரராசன், சீர்காழி கோவிந்தராசன்
# மூன்றெழுத்து

**மூன்றெழுத்து** (*Moondrezhuthu*) 1968 ஆம் ஆண்டு மே மாதம் 10 ஆம் தேதியன்று வெளிவந்த தமிழ்த் திரைப்படமாகும். டி. ஆர். ராமண்ணா இயக்கத்தில் வெளிவந்த இத்திரைப்படத்தில் ரவிச்சந்திரன், ஜெயலலிதா மற்றும் பலர் நடித்திருந்தனர். இத்திரைப்படத்திற்கான இசையை டி.கே ராமமூர்த்தி அமைத்திருந்தார். பாடல்களை கண்ணதாசன் எழுதியிருந்தார்.
# முத்துச் சிப்பி (திரைப்படம்)

**முத்துச் சிப்பி** (*Muthu Chippi*) 1968 ஆம் ஆண்டு செப்டம்பர் மாதம் 6 ஆம் தேதியன்று வெளிவந்த இந்தியத் தமிழ்த் திரைப்படமாகும்.எம். கிருஷ்ணன் இயக்கத்தில் வெளிவந்த இத்திரைப்படத்தில் ஜெய்சங்கர், ஜெயலலிதா மற்றும் பலர் நடித்திருந்தனர். திரையரங்குகளில் படம் வெற்றிகரமாக ஓடியது. அக்னி பரிக்சா என்ற பெயரில் இத்திரைப்படம் மறு ஆக்கம் செய்யப்பட்டது.  
எஸ். எம். சுப்பையா நாயுடு இசையில் கவிஞர் வாலி இத்திரைப்படத்திற்கான பாடல்களை எழுதினார்.
# நீலகிரி எக்ஸ்பிரஸ் (திரைப்படம்)

**நீலகிரி எக்ஸ்பிரஸ்** (*Neelagiri Express*) என்பது 1968 ஆம் ஆண்டு வெளிவந்த இந்தியத் தமிழ்த் திரைப்படமாகும். சோ ராமசாமி எழுதிய இப்படத்தை திருமலை மகாலிங்கம் இயக்கினார். டி. கே. ராமமூர்த்தி இசையமைத்தார். இத்திரைப்படத்தில் ஜெய்சங்கர், சோ, விஜய நிர்மலா, விஜயலலிதா மற்றும் பலர் நடித்திருந்தனர். இது 1967 ஆம் ஆண்டு வெளியான மலையாளத் திரைப்படமான கொச்சின் எக்ஸ்பிரஸ் (1967) படத்தின் மறு ஆக்கமாகும்.
# நீலகிரி எக்ஸ்பிரஸ் (திரைப்படம்)

## கதை

சென்னையிலிருந்து கோயம்புத்தூருக்குச் செல்லும் நீலகிரி எக்ஸ்பிரஸ் தொடருந்தில் பயணிக்கும் செல்வந்தரான சபாபதி (வி. எஸ். ராகவன்) பயணிக்கிறார். அதே பெட்டியில் பயணிக்கும் ராவணனும் (சோ) அவருக்கு அறிமுகமில்லாத கலாவதி (விஜய லலிதா) என்ற மர்மப் பெண்ணும் அரக்கோணம் நிலையத்தில் உணவு சாப்பிடுவதற்காக இறங்கி வண்டியைத் தவறவிடுகின்றனர். ராவணனை திசைதிருப்பிய கலாவதி காணாமல் போகிறாள். இதற்கிடையில், தொடருந்தில் பயணித்த செலவந்தரான சபாபதி கொல்லப்படுகிறார். அந்தக் கொலையில் ராவணன் மீது சந்தேகம் எழுகிறது. கொலையாளியைப் பிடிக்கும் பணி சிஐடி ஆய்வாளர் சங்கரிடம் ஒப்படைக்கப்படுகிறது. ராவணன் குற்றமற்றவர் என்பதை உணர்ந்து விசாரணையைத் தொடங்குகிறார் சங்கர். பின்னர் ராவணனின் உதவியுடன் வழக்கைத் துப்புத்துலக்குகிறார். இறுதியில் கொலையாளியைக் சங்கர் கண்டுபிடிக்கிறார்.
# ஒளி விளக்கு

**ஒளி விளக்கு** (*Oli Vilakku*) என்பது 1968 ஆம் ஆண்டு வெளிவந்த தமிழ்த் திரைப்படமாகும். எம். எசு. விசுவநாதன் இசையமைப்பில் கவிஞர் வாலி பாடல்களை எழுதியிருந்தார். இது 1968 செப்டம்பர் 20 அன்று வெளியானது. மேலும் அந்த ஆண்டில் வெளியான படங்களில் வெற்றிப் படங்களில் ஒன்றாகவும், ராமச்சந்திரனின் வாழ்க்கையில் ஒரு திருப்புமுனையாகவும் அமைந்தது.